
Kereskényi Gábor, primar al municipiului Satu Mare, 

În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare,  îmi exprim iniţiativa în promovarea unui proiect de hotărâre având ca obiect ” pentru stabilirea unor tarife distincte și aprobarea ajustării tarifelor, din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 din 2023”, 

În susţinerea căruia formulez prezentul

REFERAT DE APROBARE

Obiectul prezentului proiect de hotărâre îl constituie stabilirea unor tarife distincte și aprobarea ajustării tarifelor, din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 din 2023.
În data de 19.04.2023 a fost semnat Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023, al cărui proiect a fost aprobat prin Hotărârea Consiliului Local Satu Mare nr. 277/28.10.2021.

De la demararea procedurii de atribuire a contractului şi până la semnarea contractului, în domeniul salubrizării au intervenit o serie de modificări legislative. 

Prin adresa înregistrată la sediul UATM Satu Mare cu nr. 52510/11.09.2026 a operatorului de salubrizare SC FLORISAL SA, solicită ajustarea tarifelor din cadrul Contractului de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023. 

Ţinând cont de:

- prevederile art. 17 alin. (5) lit. f) și i) din Ordonanța de Urgență nr. 92/2021 privind regimul deşeurilor, cu modificările și completările ulterioare;

- prevederile art. 6 alin. (1) lit. n) din Legea serviciului de salubrizare a localităților nr. 101/2006, republicată, cu modificările și completările ulterioare;

- prevederile art. 5 alin. (1) lit. a), din Ordinul ANRSC nr. 640/2022, cu modificările și completările ulterioare;

- adresa nr. 10906/21.09.2026 (înaintată de societatea Florisal SA prin cererea nr. 761/22.09.2026 înregistrată la Municipiul Satu Mare sub nr. 54562/22.09.2026); 

- prevederile art. 10 din Ordinul ANRSC nr. 640/2022, cu modificările și completările ulterioare, 

 - indicele preţului de consum total, cuprins între luna de referinţă care a stat la baza stabilirii tarifului (februarie 2022 – data depunei ofertei) şi luna până la care se calculează ajustarea (august 2026) este de 46,63 %.


 Având în vedere prevederile art. 43 alin. (2), (4) și (5) din Legea serviciilor comunitare de utilități publice nr. 51/2006, republicată, cu modificările şi completările ulterioare, respectiv ale art. 34 din Legea serviciului de salubrizare a localităților nr. 101/2006, republicată, cu modificările și completările ulterioare,


Văzând și responsabilitățile stabilite în sarcina autorității publice locale cu  privire la gestionarea deşeurilor, a faptului că serviciul public de salubrizare a municipiului Satu Mare, face parte din sfera serviciilor comunitare de utilități publice şi se desfășoară sub controlul, conducerea şi coordonarea autorităților administrației publice locale,
Raportat și la prevederile din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind gestionarea serviciilor comunitare de utilități de interes local, 

Propun spre analiză și spre aprobare Consiliului local al municipiului Satu Mare proiectul de hotărâre în forma prezentată de executiv.  

